بو گون یوفا شامپیون‌لار لیگینده یاریم فینال مرحله‌سی‌نین ایلک ایکی ایشتیراکچی‌سی معین‌لشه‌جک.
1/4 فینالین ایکی ماتچی کئچیریله‌جک.
تورنیرین سون غالیبی ایسپانیا کلوبو "رئال مادرید" "سانتیاگو برنابئو"دا ایکی جاواب‌سیز گل ایله مغلوب ائتدیگی اینگیلتره "چلسی"سینین قوناغی اولا‌جاق. "کرال کلوبو"ندان فرق‌لی اولا‌راق، "چلسی" دوغما آرئنا‌داکی گؤروشه جدی ایتکی‌لرله چیخا‌جاق‌لار. خصوصاً ده، خالدو کولیبالی، بن کیلول و پیر امریک اوبامیانگ‌ین یوخلوغونو وورغولاماق اولار.
دیگر جوتلوکده ایتالیان دوئلی اولا‌جاق. "ناپولی" سفرده بیر گل ایله اودوزدوغو "میلان"ی قبول ائده‌جک. ناپول‌لولاردا آپاریجی هوجومچو ویکتور اوسیمخن سیرایا دؤنوبسه، اوزینده کیم مین جائه، آندره آنگیسا و جیووانی سیمئونه مربی لر کورپوسونون امرینده اولمایا‌جاق‌لار. "میلان"ین یگانه ایتکیسی ایسه زلاتان ابراهیموویچ‌دیر.
قئید ائدک کی، 1/4 فینال مرحله‌سی‌نین دیگر ایکی گؤروشو آوریلین 19-دا کئچیریله‌جک.
شامپیونلار لیگی
1/4 فینال مرحله‌سی، جاواب اویون‌لاری
18  آوریل
22:00 "چلسی" (اینگیلتره) – "رئال مادرید" (ایسپانیا)
داور: دانیل اورساتو (ایتالیا)
لندون، " استمفورد بریج"
ایلک اویون – 2:0
22:00 "ناپولی” (ایتالیا) – "میلان" (ایتالیا)
داور: یمون مارسینیاک (لهستان)
ناپول، " دیگو مارادونا" ایستادیومو
ایلک اویون – 1:0
